### Beslutning

Godkendt.

### Sagsfremstilling

## Resume og sagens baggrund

Gørlev Boligselskab søger ved mail af 20. april 2023 om godkendelse af lånoptagelse uden kommunegaranti, men med en lejeforhøjelse på 1.470 kr. svarende til 25-28% i afd. 1 Tornager/Solager.

Afdelingen består af i alt 8 boliger, opført som tæt/lav i 1972.

Lånet er til finansiering af udskiftning af kloaker samt flytning og etablering af tidssvarende badeværelser.

Kommunalbestyrelsen skal godkende lejeforhøjelser over 5% jf. Almenlejelovens §10 stk. 3

## Indstillinger

Direktøren indstiller at:

1. kommunalbestyrelsen godkender lånoptagelse af 30-årigt realkreditlån på 2.225.000 kr.
2. kommunalbestyrelsen godkender lejeforhøjelse på 1.470 kr. svarende til 25-28%.
3. godkendelsen er betinget af, at der forinden igangsætning er indhentet de evt. nødvendige tilladelser, jf. bygningsreglementet, lokalplaner mv.
4. lejeforhøjelsen først varsles til ikrafttræden fra tidspunktet for ibrugtagen jf. almenlejelovens §10 stk. 6

## Behandling

Økonomiudvalg, Kommunalbestyrelsen.

## Sagsfremstilling

Afdelingen består af i alt 8 boliger (tæt/lav), som er opført i 1972.

Renoveringen består af udskiftning af kloaker samt flytning og etablering af tidssvarende badeværelser.

De samlede anlægsudgifter er beregnet til 2.677.350 kr. Udover realkreditlånet forventes resten at bliver finansieret via afdelingens egen trækningsret. Projektet inkl. Lejeforhøjelsen er godkendt på bestyrelsesmødet d. 9. marts 2023 og på ekstraordinært afdelingsmøde d. 16. marts 2023.

Det er oplyst i ansøgningen, at byggeriet er fra 1972, og ikke tidssvarende længere. Den nuværende husleje er også derefter.

Huslejen før og efter renoveringen:

|  |  |  |  |  |  |  |
| --- | --- | --- | --- | --- | --- | --- |
| Tornager |  | Nuværende husleje |  | Stigning |  | Husleje efter renovering |
| 9 |  | 5.259 |  | 1.470 |  | 6.729 |
| 13 |  | 5.226 |  | 1.470 |  | 6.696 |
| 15 |  | 5.792 |  | 1.470 |  | 7.262 |
| 17 |  | 5.219 |  | 1.470 |  | 6.689 |
|  |  |  |  |  |  |  |
| 12 |  | 5.226 |  | 1.470 |  | 6.696 |
| 14 |  | 5.424 |  | 1.470 |  | 6.894 |
| 16 |  | 5.226 |  | 1.470 |  | 6.696 |
| 18 |  | 5.711 |  | 1.470 |  | 7.181 |

## Økonomiske konsekvenser

Der er ingen økonomiske konsekvenser, da der ikke ansøges om garanti i forbindelse med lånoptagelsen.

### Sagens forløb

23-05-2023 Økonomiudvalget
Anbefales.